कालायगांव: टंलायाव गुबुन गुबुन आफादफोर फारियै, दुलाराय आसाम फरायसा आफाद(AASU), दुलाराय कछ राजबंसि फरायसा आफाद(AKRSU), दुलाराय आसाम बेंगलि युवा चाथ्र फरिसद(AABYSF), आसाम जाथियतावादि युवा चाथ्र फरिसद(AJYCP) आरो टंला प्रेस ख्लाबा Life Insurance Corporation(LIC) नि दालाय मावख’ गायसंनो दाबि दैखांदों। 2008 माइथायाव LIC आ सेटालाइत दालायसा खुलिदो। बे मावख’आ उदालगुरि जिल्लायाव थानाय भारत-भुतान सिमा ओनसोलनि गुवार जायगाखौ 10 बोसोर आवग्रिनानै लाबोबाय नाथाय बे मावख’आ गोबां सुबुं सानखो थानाय ओनसोलनि लुबैनायबादि खामानिफोरखौ मावनो हायाखै। बेनिखायनो बिबानाव थानाय सुबुंफोरखौ गोदान दालायसा गायसंनो थाखाय दाबि खालामो जाहाथे सुबुंफोरा बेनि खाबुखौ लानो हायो।